Un accident rutier a avut loc, vineri, 1 martie, în Alba Iulia. Din primele informații, accidentul s-a produs în jurul orei 10.00, în zona "Trei Poduri".
Potrivit reprezentanților ISU Alba, un autoturism s-ar fi răsturnat. În urma accidentului o persoană ar fi încarcerată între fiarele mașinii, au transmis la momentul intervenției pompierii din Alba Iulia.
La fața locului intervin pompierii din Alba Iulia cu trei autospeciale.
Potrivit IPJ Alba, traficul rutier este îngreunat pe DN 1, la ieșire din Alba Iulia spre Sebeș, din cauza unui accidentului rutier.
Polițiștii transmit că autoturismul s-a răsturnat în afara carosabilului.
UPDATE 10.20: Potrivit ISU Alba, forțele de intervenție au ajuns la locul accidentului.
In interiorul autoturismului se afla o persoană de sex masculin, în vârstă de aproximativ 55 ani, conștientă, neîncarcerată. Se lucrează pentru extragerea persoanei în siguranță, din autoturism și asigurarea măsurilor specifice la accidentul rutier.
UPDATE 10.30: Persoana implicată în accident a fost extrasă din autoturism și predată echipajului SMURD, conștientă, cooperantă, au transmis pompierii.
Știre în curs de actualizare.
Urmăriți Alba24.ro și pe Google News
Dacă ți-a plăcut articolul: